غیر معلنہ جنگ

غَیْر مُعْلِنَہ جَن٘گ  ایسی مسلح کشمکش کو کہا جاتا ہے جو دو یا زیادہ ممالک کے درمیان اس وقت وقوع پزیر ہو جب کسی بھی فریق کی جانب سے باضابطہ اعلانِ جنگ نہ کیا گیا ہو۔ کبھی کبھی یہ اصطلاح ایسے تنازعات یا کشیدگی کے لیے بھی استعمال ہوتی ہے جن میں رسمی اعلان کے بغیر فریقین جنگ میں ملوث ہوں۔ کوریا کی جنگ کے دوران میں اقوام متحدہ کی طرف سے کی گئی ’پولیس کارروائی‘ کے بعد کئی حکومتوں نے محدود جنگی کارروائیوں کو ’فوجی اقدام‘ یا ’مسلح رد عمل‘ جیسے نام دے کر اعلانِ جنگ سے گریز کی روش اپنائی۔

بین الاقوامی عرفی قانون کے تحت جنگ کا باقاعدہ اعلان ضروری نہیں ہوتا۔ دشمنانہ کارروائیوں کا آغاز ہی متحارب ارادوں کو واضح کرنے کے لیے کافی ہوتا ہے۔

 امریکا 
امریکی قانون میں اعلانِ جنگ کے لیے کسی خاص شکل یا ساخت کی پابندی نہیں ہے۔ آئینِ ریاستہائے متحدہ امریکا میں درج ہے: "U.S. Constitution - Article 1 Section 8".

ستمبر 2024ء تک امریکی کانگریس 11 مرتبہ باضابطہ طور پر جنگ کا اعلان کر چکی ہے جن میں سے آخری اعلان 1942ء میں ہوا تھا؛ اور ان میں سے 6 اعلانات دوسری جنگِ عظیم سے متعلق تھے۔ امریکا نے ویت نام کی جنگ میں شرکت کے دوران جنگ کا اعلان نہیں کیا بلکہ خلیج ٹونکن قرارداد کے ذریعے کانگریس نے فوجی قوت کے استعمال کی اجازت دی۔ کم از کم 125 مرتبہ امریکی صدور نے کانگریس کی اجازت کے بغیر فوجی طاقت استعمال کی۔
ان میں سب سے نمایاں مثال کوریا کی جنگ ہے جس میں امریکا نے اقوام متحدہ کی امن فوج کی قیادت کرتے ہوئے شمالی کوریا کی جارحیت کو روکنے کے لیے کارروائی کی۔ اس جنگ میں 1،42،000 سے زائد امریکی ہلاکتیں و زخمی ہونے کے واقعات پیش آئے جن میں تقریباً 40،000 اموات شامل ہیں۔

 روس 
روس یوکرین جنگ کے دوران میں روس کی جانب سے آج تک کوئی باضابطہ اعلانِ جنگ جاری نہیں کیا گیا۔ 2022ء میں روسی صدر ولادیمیر پوتن نے یوکرین پر حملہ کرتے وقت اسے ’’خصوصی فوجی آپریشن‘‘ قرار دیا۔Putin's Ukraine invasion - do declarations of war still exist?, R. Pullen, C. Frost, The Conversation, March 3, 2022]

 دیگر مثالیں 
1982ء میں ارجنٹائن اور برطانیہ کے درمیان لڑی گئی فاک لینڈز جنگ (اپریل تا جون 1982ء) کا بھی کسی فریق نے باضابطہ اعلان نہیں کیا تھا۔
 حوالہ جات 

زمرہ:جنگیں بلحاظ قسم
زمرہ:محاربہ بلحاظ قسم